Държавен вестник, бр. 59, 2007 г., стр. 69

Б Р О Й  59
Д Ъ Р Ж А В Е Н   В Е С Т Н И К
С Т Р .  69
(2) При връчване в Република България
приемащият орган уведомява адресата за пра-
вото му на отказ по чл. 8.1 от Регламент (ЕО)
№ 1348/2000 на Съвета.
(3) Адресатът обявява отказа си по чл. 8.1 от
Регламент (ЕО) № 1348/2000 на Съвета пред
изпращащия чуждестранен орган, когато съоб-
щението е връчено по пощата, или пред прие-
мащия орган, чрез който е връчено.
Връчване на документ от чужбина от друга
страна по спора
Чл. 613. В Република България не се допус-
ка връчване по чл. 15.1 от Регламент (ЕО)
№ 1348/2000 на Съвета.
Раздел II
Събиране на доказателства по Регламент (ЕО)
№ 1206/2001 на Съвета относно сътрудничест-
вото между съдилища на държавите членки
при събирането на доказателства по граждан-
ски или търговски дела
Събиране на доказателства в държавите—
членки на Европейския съюз
Чл. 614. Когато събирането на доказателст-
ва трябва да се извърши по Регламент (ЕО)
№ 1206/2001 на Съвета, съдът може да отправи
искане за събирането им до компетентния ор-
ган на другата държава членка или при услови-
ята на чл. 17 от регламента да изиска непосред-
ствено събиране на доказателствата.
Право на участие
Чл. 615. В рамките на приложното поле на
Регламент (ЕО) № 1206/2001 на Съвета българ-
ският съд или упълномощен негов член може да
присъства и да участва при събиране на доказа-
телствата от съда на другата държава членка.
Непосредствено събиране на доказателства
Чл. 616. (1) Непосредственото събиране на
доказателства в друга държава членка се из-
вършва от членове на съда или от упълномоще-
но от съда лице.
(2) Страните, техни представители и вещи
лица могат да участват в това производство,
доколкото това е разрешено от българското
законодателство.
Компетентни органи по чл. 2.1 от Регла-
мент (ЕО) № 1206/2001 на Съвета
Чл. 617. (1) Исканията за събиране на дока-
зателства в Република България се отправят до
районния съд, в чийто район ще се извършва
събирането.
(2) Компетентен да разреши непосредстве-
но събиране на доказателства в Република Бъл-
гария е окръжният съд, в чийто район ще се
извършва непосредственото събиране.
Език на исканията и съобщенията
Чл. 618. Исканията от друга държава член-
ка за събиране на доказателства и съобщения-
та по Регламент (ЕО) № 1206/2001 на Съвета
трябва да са съставени на български език или
да са придружени от превод на български език.
Г л а в а  п е т д е с е т  и  с е д м а
ПРИЗНАВАНЕ И ДОПУСКАНЕ НА ИЗПЪЛ-
НЕНИЕТО НА СЪДЕБНИ РЕШЕНИЯ И АК-
ТОВЕ ПРИ ДЕЙСТВИЕТО НА ПРАВОТО НА
ЕВРОПЕЙСКИЯ СЪЮЗ
Раздел I
Удостоверения
Удостоверения за европейско изпълнително
основание за безспорно вземане
Чл. 619. (1) Удостоверението по Регламент
(ЕО) № 805/2004 на Европейския парламент и
на Съвета за въвеждане на европейско изпъл-
нително основание при безспорни вземания се
издава по писмена молба на страната от първо-
инстанционния съд, разгледал делото.
(2) Разпореждането, с което се уважава мол-
бата за издаване на удостоверение, не подлежи
на обжалване и не се съобщава на длъжника.
(3) Разпореждането, с което се отхвърля из-
цяло или отчасти молбата за издаване на удос-
товерение, подлежи на обжалване с частна жал-
ба, от която препис за връчване не се представя.
(4) По искане на длъжника съдът може да
поправи или обезсили удостоверението на ос-
нование чл. 10 от Регламент (ЕО) № 805/2004
на Европейския парламент и на Съвета.
Издаване на удостоверение за признаване или
допускане изпълнението на българско съдебно
решение
Чл. 620. (1) Първоинстанционният съд, раз-
гледал делото, издава по писмена молба на стра-
ната удостоверение за признаване или допуска-
не на изпълнението на българско съдебно ре-
шение в друга държава членка, когато акт на
Европейския съюз изисква това.
(2) Удостоверение по ал. 1 се издава от пър-
воинстанционния съд по писмена молба на стра-
ната и когато признаване или допускане на
изпълнението ще се иска в държава, която не е
членка на Европейския съюз.
Раздел II
Производство по признаване и допускане на
изпълнението на решения и актове
Пряко признаване
Чл. 621. (1) Съдебно решение или друг акт
се зачита от органа, пред който се предявява,
въз основа на препис, заверен от постановилия
го съд, и удостоверение за влизането му в сила,
когато акт на Европейския съюз изисква това.
(2) Съдебните решения в обхвата на чл. 21.2 от
Регламент (ЕО) № 2201/2003 на Съвета относно
компетентността, признаването и изпълнението
на съдебни решения по брачни дела и делата,
свързани с родителската отговорност, с който се
отменя Регламент (ЕО) № 1347/2000, се призна-
ват от компетентните органи по регистрацията.
Признаване по съдебен ред
Чл. 622. (1) Заинтересованата страна може
да поиска признаването на решението по реда
на чл. 623 от окръжния съд по постоянния ад-